**Ugovor**

**o nabavci robe**

**I UGOVORNE STRANE**

**KJP „ZOI'84 OCS“ d.o.o. Sarajevo**

Sjedište: Alipašina bb, 71000 Sarajevo

Koga zastupa direktor mr. sci Nevres Alispahić

Identifikacijski broj: 4200347000004

(u daljem tekstu: Naručilac)

 i

**Intertraffic d.o.o Banja Luka**

Sjedište: M.Stojanovića 4, 78000 Banja Luka

Koga zastupa Bojan Krupljanin

Identifikacijski broj: 4403709860005

Transakcijski broj banke, ime i sjedište banke: 5672411100052613 Sberbank a.d.Banja Luka

(u daljem tekstu: Izvšilac)

**II PREDMET UGOVORA**

 **Član 1.**

Predmet ovog Ugovora jenabavka ski karti za sistem SkiData prema tenderskoj dokumentaciji Naručioca broj: 06/19 od 03.01.2019. godine i ponudi Izvšilac, broj: 6-01/19 od 06.01.2019. godine, koji su u prilogu ovog Ugovora i čine njegov sastavni dio.

**III CIJENA I NAČIN PLAĆANJA**

**Član 2.**

(1) Ukupna vrijednost predmetnog ugovora iznosi **36.855,00 KM** (slovima: tridesetšesthiljadaosamstotinapedesetpet i 00/100 konvertibilnihmaraka) sa uključenim PDV-om, odnosno **31.500,00 KM** (slovima: tridesetjednahiljadapetstotina i 00/100 konvertibilnihmaraka) bez uključenog PDV-a.

(2) Ugovorena cijena je fiksna, sa uračunatim svim troškovima i podrazumijeva isporuku u OJ Ski centar Bjelašnica, Igman.

(3) Ski karte moraju biti kompatibilne sa postojećim sistemom SkiData i brendirane po izboru Naručioca.

**Član 3.**

Naručilac će izvršiti plaćanje u roku od 15 (petnaest) dana od momenta isporuke roba, a nakon prethodno dostavljene fakture i potpisanog Zapisnika o kvalitativno/kvantitavnom prijemu.

**IV NAČIN I ROK REALIZACIJE UGOVORA**

**Član 4.**

(1) Izvšilac se obavezuje da će predmetne ski karte iz člana 1. ovog Ugovora isporučiti u ambalaži i na način koji će robu štititi od promjene svojstva, koja je uobičajena za pakovanje i koja u potpunosti odgovara predmetnoj robi. Amabalaža ostaje vlasništvo Naručioca. Do momenta isporuke rizik njene slučajne propasti ili oštećenja snosi Izvšilac.

(2) Rok isporuke robe iz člana 1. ovog Ugovora je 7 (sedam) dana od dana prijema narudžbenice Naručioca. Isporuka ski karti je u OJ Ski centar Bjelašnica, Igman. U cijenu su uračunati troškovi isporuke.

(3) Danom isporuke smatraće se dan potpisivanja Zapisnika o primopredaji, od strane predstavnika obje ugovorne strane.

**Član 5.**

(1) Kvalitativno-kvantitativna primopredaja ski karata iz člana 1. ovog Ugovora izvršiće se pregledom od strane ovlaštenog lica Naručioca prilikom preuzimanja iste, a prema otpremnim dokumentima Izvšioca.

(2) Po izvršenom Kvalitativno-kvantitativnoj primopredaji ovlašteni predstavnici Naručioca i I Izvšioca sačiniće Zapisnik o primopredaji .

(3) Sve troškove naknadnog slanja greškom isporučenih karata neodgovarajućeg kvaliteta snosi Izvšilac.

**Član 6.**

(1) Ski karte iz člana 1. ovog Ugovora moraju biti potpuno nove i neupotrebljene, iz tekuće proizvodnje, bez ikakvih oštećenja ili mana i da u potpunosti ispunjavaju karakteristike prema tehničkoj dokumentaciji orginalnog proizvođača.

(2) Izvšilac obezbjeđuje garanciju za ski karte u skladu sa garancijom proizvođača, koja iznosi 12 (dvanaest) mjeseci.

(3) U slučaju da su utvrđeni nedostaci u kvalitetu izrade karti iz člana 1. ovog Ugovora, Izvšilac mora iste otkloniti ili zamjeniti najkasnije u roku od 7 (sedam) dana, a od dana dostavljanja reklamacije od strane Naručioca.

(4) Izvšilac je dužan da ski karte zamjeni ili otkloni nedostatke u roku od 7 (sedam) dana, a od dana pismenog obavještenja Naručioca ukoliko se u toku upotrebe:

1. pojavi bilo kakva proizvodna greška kao posljedica evntualno slabe izrade ili lošeg kvaliteta;
2. ispostavi se da ne ispunjava u potpunosti karakteristike prema tehničkoj dokumentaciji proizvođača.

**Član 7.**

Za koordinaciju operativnih aktivnosti na realizaciji ovog Ugovora, na način i u ugovorenim rokovima, imenuju se:

* za Naručioca: Haris Smailhodžić , tel: 033 276 142;
* za Izvšioca: Bojan Krupljanin, tel: +00387 66 050 005.

**Član 8.**

(1) Izvšilac je dužan obavijestiti ugovorni organ ukoliko dođe do eventualnog kašnjenja u izvršenju ugovora najkasnije u roku od 7 (sedam) dana od dana saznanja.

(2) Ukoliko Izvšilac ne izvrši ugovorene obaveze u ugovorenom roku, dužan je na ime ugovorne kazne da plati Ugovornom organu kaznu od 10% od ukupno ugovorene cijene za svaki započeti dan kašnjenja.

(3) Naručilac će obračun penala uputiti Izvšiocu zajedno sa dokumentom „Izjava o prebijanju-kompenzaciji“ u dva primjerka. Izvšilac je dužan da jedan ovjeren primjerak„Izjava o prebijanju-kompenzaciji“ vrati Naručiocu. Po dobijanju ovjerenog primjerka Naručilac će izvršiti plaćanje umanjene fakture za obračunate penale.

(4) Ukoliko se tokom izvršenja ugovora utvrdi da je postupak dodjele ugovora zasnovan na značajnim greškama, nepravilnostima ili prevari za koje je odgovoran Izvšilac, Naručilac može odbiti ili obustaviti plaćanja po ovom ugovoru, zahtijevati povrat plaćenog iznosa ili raskid ugovora u odnosu na obim i ozbiljnost grešaka, nepravilnosti ili prevara.

**V STUPANJE NA SNAGU I RJEŠAVANJE SPOROVA**

**Član 9.**

Ovaj Ugovor stupa na snagu danom obostranog potpisivanja od strane ovlaštenih lica ugovornih strana.

**Član 10.**

Svaka od ugovornih strana može pokrenuti postupak raskida Ugovora ako druga strana ne izvršava preuzete utvrđene obaveze, uz otkazni rok od 15 (petnaest) dana.

**Član 11.**

Eventualno nastale sporove pri realizaciji ovog Ugovora, ugovorne strane će rješavati mirnim putem, u protivnom ugovara se nadležnost Suda opće stvarne nadležnosti u Sarajevu.

**VI OSTALE ODREDBE**

**Član 12.**

Izvšilac nema pravo da u svrhu izvršenja ovog Ugovora zapošljava, fizičke ili pravne osobe koje su bile uključene u pripremu tenderske dokumentacije, ili su bile u svojstvu članova Komisije za javne nabavke, najmanje 6 (šest) mjeseci po stupanju na snagu istog.

**Član 13.**

Za sve što nije regulisano ovim Ugovorom primjenjivaće se odredbe propisa o obligacionim odnosima u Bosni i Hercegovini.

**Član 14.**

Punovažne i obavezujuće su samo one izmjene i dopune ovog Ugovora koje su ugovorne strane sačinile sporazumno i u pisanoj formi.

**Član 15.**

Ovaj Ugovor je sačinjen u 4 (četiri) istovjetna primjerka od kojih svaka ugovorna strana zadržava po 2 (dva) primjerka.

|  |  |  |
| --- | --- | --- |
| **Za Izvšioca** |  | **Za Naručioca** |
| Bojan Krupljanin |  | mr. sci Nevres Alispahić, direktor |
| Datum: \_\_\_\_\_\_\_\_\_2019. godineBroj:  |  | Datum: 25.01.2019. godineBroj: 282/19 |